রয়টার্স বলছে, রোহিঙ্গা গণহত্যা এবং সাত লাখেরও বেশি রোহিঙ্গা বাংলাদেশে আশ্রয় নেওয়ার পরিপ্রেক্ষিতে এর জবাবদিহি নিশ্চিতের জন্য বৈশ্বিক চাপের মধ্যে ওই ৯টি দেশ এ উদ্যোগ নিয়েছে। রোহিঙ্গা ইস্যুতে মিয়ানমারকে আগলে রাখা চীন ও রাশিয়াও এ ব্রিফিং ঠেকাতে পারবে না। কারণ ব্রিফিং বা বৈঠক করার জন্য ১৫ সদস্যের নিরাপত্তা পরিষদের ৯ সদস্যের সমর্থন প্রয়োজন হয় এবং এরই মধ্যে তা নিশ্চিত হয়েছে।